גולן טלקום

גולן טלקום היא חברת תקשורת סלולרית שזכתה ביולי 2011 במכרז להפעלת רשת דור 3 נוספת בישראל, וזו פועלת החל משנת 2012. החברה היא אחת מן החברות שהביאו להגברת התחרות בשוק התקשורת הסלולרית בישראל והורדת המחירים בו, זאת בשל מדיניות המחירים שבה נקטה החברה עם תחילת פעילותה. באוגוסט 2020 הפכה החברה לחברה בת של "סלקום". החברה הוקמה על ידי מיכאל גולן, איש עסקים שעלה לישראל מצרפת בשנת 2007, ושותפים לו איל התקשורת הצרפתי קסבייה ניאל והאחים הצרפתים-יהודים פטריק וג'רארד פריינטה (Pariente), מייסדי רשת האופנה "נאף נאף". החברה השיקה את שירותיה במאי 2012, תחת הסיסמה "מספיק להיות פראיירים", כאשר המודל העסקי שלה מבוסס בעיקרו על תמחור חודשי נמוך וקבוע במקום תמחור לפי דקות שיחה. המודל פותח ויושם קודם לכן בתחום הטלפונים הקוויים בצרפת על ידי ניאל. החברה שהקים ניאל, Iliad בעלת המותג FREE, הציעה שירותי טלפון קווי תמורת 50 אחוז מהמחיר המקובל בשוק, הפכה לאבן דרך בתעשיית התקשורת במדינה וגרמה ליתר החברות להתיישר על פיה. ניאל הציע לגולן לגשת למכרז, במהלך עבודתם המשותפת בהבראת העיתון הצרפתי "לה מונד", הנמצא בשליטתו של ניאל. הקבוצה התמודדה בפברואר 2011 במכרז על קבלת רישיון להיות מפעיל סלולרי חדש בישראל, שעליו הודיע שר התקשורת משה כחלון בספטמבר 2010. הקבוצה לא הצליחה לזכות ברישיון במהלך המכרז, אולם, לאחר שהקבוצות "מרתון" של חזי בצלאל ו"סלקט" של מייקל גלפנד כשלו בהעמדת הערבויות שאליהן התחייבו במכרז, הייתה "גולן טלקום" הבאה בתור. היא הצליחה להעמיד את הערבות אליה התחייבה ביולי 2011, והחלה להקים את הרשת שלה. לפני המכרז, בינואר 2011, הוגשה נגד קבוצת "גולן טלקום" תביעה על ידי חברת "מירס", בבעלותו של פטריק דרהי, שביקשה להוציא צו מניעה למניעת השתתפותם של מיכאל גולן ואורן מוסט, נשיא "גולן טלקום", במכרז התדרים הסלולריים. העילה לתביעה הייתה כי גולן שימש בעבר יועץ למנכ"ל "הוט" והיה מעורב עם מוסט בענייני "מירס". בפברואר 2011 נדחתה התביעה בבית המשפט. השקת שירותי החברה בחודש מאי 2012 הייתה הגורם המשמעותי ביותר בתהליך של הורדת מחירים דרמטית שהתחוללה בשוק התקשורת הסלולרית בישראל. החברה הציגה את המבצעים הזולים ביותר בשוק וחייבה את מתחריה ליישר קו. בשל כך, זכתה לעיתים קרובות ליחס מקל משרי התקשורת באשר להתחיבויותיה להשקעה ברשת עצמאית, מה שאפשר לה לשמור על מחירים נמוכים במיוחד ולעיתים לא ריאליים. החברה היא המפעילה החמישית שנכנסה לשוק התקשורת הסלולרית בישראל, לאחר שפלאפון, סלקום, פרטנר תקשורת ומירס כבר פעלו בו מספר שנים. החברה קיבלה את הקידומת 058. נשיא החברה היה אורן מוסט, ממקימי רשת סלקום. מיכאל גולן היה בעל השליטה בקבוצה, והחזיק ב-50% מהמניות שלה. בשנת 2015 פירקה החברה בניגוד לתנאי הרישיון את האנטנות שהתקינה והחלה לפעול כמפעילה וירטואלית העושה שימוש בתשתיות של חברת סלקום. צעד זה והעובדה שהחברה לא הצליחה לאשר את הסכם איחוד הרשתות עם סלקום מול משרד התקשורת, העמידו בסימן שאלה את המשך פעילותה של החברה, ובאוגוסט 2015 הודיעה החברה שהיא עומדת למכירה. בנובמבר 2015 הודיעה סלקום שהיא מעוניינת לרכוש את החברה תמורת 1.17 מיליארד שקלים חדשים, ותישא בכל חובותיה כלפי הלקוחות. ב-12 באפריל 2016 רשות ההגבלים העסקיים דחתה רשמית את עסקת המיזוג בין החברות בטענה לכך שהמיזוג יפגע בתחרות ויוביל לעליית מחירים. משמעות הדחייה של המיזוג היא שגולן טלקום תצטרך להגיע להסכם חדש על איחוד רשתות עם אחת מחברות הסלולר הקיימות, לשנות את רישיונה לחברה וירטואלית, למצוא רוכש חדש או ללכת לפשיטת רגל בבית המשפט. ב-9 ביוני 2016 פורסם כי גולן טלקום חתמה על הסכם עם חברת הוט מובייל לפיו תשלם כ-150 מיליון שקלים בשנה עבור אירוח ברשת הוט מובייל שלה הסכם נדידה עם חברת פרטנר. בנוסף, לפי הדיווח של הוט מובייל לבורסה, הוט מובייל תסייע לגולן באמצעות התקשרות עם חברה בבעלות של בעל השליטה שלה פטריק דרהי במתן קו אשראי לתשלום החוב שלה לסלקום העומד על 600 מיליון שקלים. משמעות המהלך הייתה שגולן טלקום תוכל להמשיך להתקיים כחברה עצמאית ולא תיגרר לפירוק, אף כי המהלך מנוגד לתנאי הרישיון של גולן שכן בכך היא הופכת למפעיל וירטואלי (mvno). סלקום הופתעה מהדיווחים על חתימת ההסכם של גולן עם הוט מובייל תוך כדי המשא והמתן עמה על המשך שיתוף הפעולה ביניהן. לפי הסכם הנדידה בין גולן לסלקום היא רוכשת שירותי נדידה בבלעדיות בתמורה להנחות כספיות, ולכן סלקום הייתה צפויה כעת לדרוש ממנה את תשלום החוב באופן מיידי בתוספת החזר הנחות לפי ההסכם ביניהן שמגיע לכ-300 מיליון ש"ח נוספים. המהלך של גולן טלקום לא אושר על ידי משרד התקשורת. בנובמבר 2016 הגישה סלקום בקשה לפירוק החברה בשל החובות הנאמדים ביותר מ-600 מיליון ש"ח. בינואר 2017 נחתם הסכם לרכישת גולן טלקום על ידי חברת אלקטרה צריכה תמורת 350 מיליון ש"ח. באפריל 2017 הושלמה הרכישה. בפברואר 2020 נחתם הסכם לרכישת גולן טלקום על ידי חברת סלקום. העסקה הושלמה באוגוסט 2020. 2012: באוגוסט פרסם משרד התקשורת כי נוידו 50,000 מספרים סלולריים אל החברה. בנובמבר אותה שנה פרסמה החברה כי 150,000 לקוחות הצטרפו אליה 2013: בחודש דצמבר, כשנה וחצי אחרי הקמתה, פורסם כי לחברה 370 אלף מנויים. 2014: במרץ הודיע משרד התקשורת כי החזיר לחברה חלק מן הערבות בסך 350 מיליון ש"ח שהפקידה, משום שחצתה את רף ה-7% נתח שוק שהוצב לה ברישיון (הגיעה ל-7.8%), ואילו 80 מיליון ש"ח מהעירבון נותרו על-מנת להבטיח את המשך עמידתה בתנאים (כגון: המשך פריסת הרשת הסלולרית ברחבי הארץ). ביוני פורסם כי גולן טלקום עברה את רף 500,000 מנויים. 2015: ב-12 בינואר דווח כי לגולן טלקום "יותר מ-615 אלף לקוחות חדשים עם 12% נתח שוק, והיא מובילה בראש טבלת הניידים החודשית מדצמבר 2012 ועד היום". בתחילת חודש נובמבר נחתם הסכם לרכישה אפשרית של גולן טלקום על ידי חברת סלקום. בעקבות הפרסומים בתקשורת על התוכנית לעסקה עם סלקום ועל הסיכויים הנמוכים שתאושר על ידי הרגולטורים מנויים רבים נטשו את החברה. במאמץ לעצור את הנטישה השיקה גולן תוכנית מוזלת במיוחד עם מחיר קבוע לשנתיים. 2016: באפריל הודיעה רשות ההגבלים העסקיים על התנגדותה לרכישת גולן טלקום על ידי סלקום. בעקבות הפרסומים מעל 14 אלף מנויים נטשו את החברה בחודש זה 2018: באוגוסט פרסמה החברה כי מספר לקוחותיה עומד על כ-903,000 מינויים. עד למכירתה לחברת אלקטרה צריכה, גולן טלקום ניהלה את כל פעילותה באמצעות אתר האינטרנט, ומוקד שירות לקוחות טלפוני עם כ–200 נציגים. בנוסף, החברה שיתפה פעולה עם רשת באג (BUG) ורשת בסט מובייל, דרכן יכולים הלקוחות לרכוש קווים ולקבל שירות. לאחר המכירה לחברת אלקטרה, הקימה החברה דוכני שירות ומכירה עצמאיים ברחבי ישראל כולל מכירת מכשירים סלולריים ובנוסף הקימה נקודות שירות ומכירה בחנויות שקם אלקטריק ומחסני חשמל של אלקטרה. בתנאי המכרז חויבה גולן טלקום לבנות תשתית עצמאית של אתרי קליטה סלולריים בכל רחבי ישראל בתוך 7 שנים, ולהגיע לפריסה של 40% ממדינת ישראל בסוף 2014. עד לאוקטובר 2013 הציבה החברה כ-700 אנטנות סלולריות בטכנולוגיית HSPA+ בתדר UMTS 2100 Mhz, רובן במרכז הארץ, ולכיסוי שאר הרשת השתמשה בתשתית של חברת סלקום ושל חברת פרטנר. עם זאת, באמצע שנת 2014 חתמה גולן טלקום על הסכם לרשת משותפת מלאה עם סלקום למשך כ-6 שנים, והחלה בהדרגה להסיר את האנטנות שכבר התקינה. בחודש מאי 2015 ירד מספר האנטנות הפעילות ל־95. מהלך זה חסך לגולן טלקום את ההשקעה ברשת עצמאית בעלות עשרות מיליוני שקלים, אך נגד את תנאי הרישיון ובשל כך סירב משרד התקשורת לאשר את הסכם השותפות עם סלקום. בעקבות הסירוב הודיעה גולן טלקום כי היא בוחנת אפשרות לצאת משוק הסלולר, הודעה שנתפסה על ידי משקיפים כצעד שנועד ללחוץ על משרד התקשורת שיחשוש מפגיעה בחברה שמילאה תפקיד משמעותי בהוזלת מחירי הסלולר בישראל. בחברה טענו כי הם עומדים בתנאי הרישיון וכי אינם מבינים מדוע משרד התקשורת צריך להתערב בהסכם בין שני צדדים מסחריים. במהלך 2015 פורסם שבכוונת החברה לשווק שירותי טלוויזיה, אינטרנט וטלפוניה על בסיס תשתית בזק ובהמשך על כוונה לספק שירותים דרך מיזם הסיבים של חברת Unlimited. תקשורת סלולרית בישראל מדיה וקבצים בנושא גולן טלקום בוויקישיתוף אתר האינטרנט הרשמי של גולן טלקום אמיר טייג, אמיתי זיו, וידאו // פצצה סלולרית: אמיר טייג ואמיתי זיו מסבירים כיצד יצנח החשבון ב-2012, באתר TheMarker‏, 26 באוקטובר 2011 אמיתי זיו, רק בן 32 - ורוצה להקים את מפעילת הסלולר החמישית בישראל: "נחסוך לכם 3,500 שקל בשנה", באתר TheMarker‏, 28 בינואר 2011 נגה ניר נאמן, בגולן טלקום מבטיחים: "נוריד את מחירי הסלולר", באתר nana10‏, 18 ביולי 2011 אמיתי זיו, מפעילות הסלולר הבאות: סקס, רובים וחובות של מיליארדי יורו, באתר TheMarker‏, 29 במרץ 2011 אילן גטניו והיאלי יעקבי, מהפכה? רק רציתי לתרום למדינה, באתר ישראל היום, 18 במאי 2012 יגאל מוסקו, ‏כך שינתה "גולן טלקום" את שוק הטלפונים הסלולריים, באתר ‏מאקו‏, 25 במאי 2012 עידו אפרתי, מישהו עוד זוכר את סלכלום? חבלי הלידה של חברות הסלולר, באתר TheMarker‏, 8 ביוני 2012 גולן חזני, רשמית: נחתמה עסקת המכירה של גולן טלקום לאלקטרה מוצרי צריכה, באתר כלכליסט, 2 בינואר 2017 אבי וייס, קריסת גולן טלקום ואקספון הייתה נמנעת, 20 ביוני 2021 גולן טלקום, ברשת החברתית פייסבוק גולן טלקום, ברשת החברתית אקס (טוויטר) גולן טלקום, סרטונים בערוץ היוטיוב אופיר דור, ההסתדרות הלאומית מנסה להקים ועד עובדים בגולן טלקום, באתר כלכליסט, 8 ביוני 2014 אסף גלעד, גולן טלקום זכתה במכרז מפעיל הסלולר החמישי, באתר כלכליסט, 18 ביולי 2011 מירב קריסטל, אביב סלולרי: כל ההצעות של החברות החדשות, באתר ynet, 15 במאי 2012 גד פרץ, ‏בשורה לצרכנים: כחלון הוציא מכרז למפעילי סלולר נוספים, באתר גלובס, 21 בספטמבר 2010 שלומית לן, ‏מיכאל גולן, 33, משיק רשת סלולרית. מה הנוסחה שלו?, באתר גלובס, 8 בדצמבר 2011 גילעד נס, סוף לסאגת מכרז התדרים: גולן טלקום הפקידה ערבות ותקבל רישיון, באתר כלכליסט, 31 ביולי 2011 נחמה אלמוג, מירס ביקשה צווי מניעה נגד שני פעילים בקבוצה שתתמודד מולה במכרז התדרים הסלולריים, באתר pc.co.il,‏ 18 בינואר 2011 יצחק דנון, הפסד לחברת מירס תקשורת - נדחתה בקשתה למתן צו מניעה כנגד אורן מוסט ומיכאל גולן, באתר Lawforums,‏ 1 בפברואר 2011 אופיר דור, התרגיל של גולן טלקום נועד ללחוץ על נתניהו, באתר כלכליסט, 27 באוגוסט 2015 אדם רז, האם גולן טלקום היא בלוף אחד גדול?, באתר "המקום הכי חם בגיהנום", 9 בנובמבר 2015 נחמיה שטרסלר, מיכאל גולן מתגלגל מצחוק, באתר הארץ, 10 בנובמבר 2015 נחמיה שטרסלר, גם אני נפלתי ברשתו של מיכאל גולן, באתר הארץ, 12 באפריל 2016 News1 | גולן טלקום תשתף פעולה עם הוט מובייל ותינצל מקריסה, באתר www.news1.co.il גד פרץ, ‏סלקום בדרך לטרפד את הסכם גולן טלקום-הוט מובייל, באתר גלובס, 10 ביוני 2016 אמיתי זיו, סלקום לא מוותרת: גולן טלקום חייבת לנו 900 מיליון שקל לפחות, באתר TheMarker‏, 13 ביוני 2016 אמיתי זיו, דרמה בשוק הסלולר: סלקום מבקשת לפרק את גולן טלקום, באתר TheMarker‏, 29 בנובמבר 2016 הושלמה העסקה: אלקטרה היא הבעלים החדשים של גולן טלקום, באתר TheMarker‏, 5 באפריל 2017 גולן חזני, המיזוג הגדול בענף הסלולר יוצא לדרך: סלקום רוכשת את גולן טלקום, באתר כלכליסט, 18 בפברואר 2020 אביאור אבו וגולן חזני, יש אישור: מיזוג סלקום וגולן טלקום הושלם, באתר כלכליסט, 26 באוגוסט 2020 גד פרץ, ‏גולן טלקום מפחיתה את מחיר החבילה "ללא הגבלה" ל-49 שקל בחודש, באתר גלובס, 25 בנובמבר 2012 אבי בליזובסקי, ‏שנה לאחר הקמתה: רבע מיליון מנויים לגולן טלקום, באתר "אנשים ומחשבים", 12 במאי 2013 חברת גולן טלקום בע"מ הגיעה לנתח שוק של 7.8% של לקוחות פרטיים בענף הסלולר תוך שנתיים מיום קבלת רישיונה - הודעה לתקשורת מתאריך 10/03/2014 באתר משרד התקשורת גד פרץ, ‏גולן טלקום הגיעה לחצי מיליון מנויים - מס' 1 בגיוסים, באתר גלובס, 1 ביוני 2014 אילנית חיות, ‏איש השיווק של 2014: מיכאל גולן, בעלי גולן טלקום, באתר גלובס, 12 בינואר 2015 גולן טלקום משיקה חבילה לעצירת הנטישה: 29 שקל בחודש לשנתיים, באתר TheMarker‏, 29 בנובמבר 2015 שאלות ותשובות בנוגע להתנגדות רשות הגבלים עסקיים למיזוג גולן - סלקום באתר רשות ההגבלים העסקיים גד פרץ, ‏נטישה המונית בגולן טלקום: כ-14 אלף לקוחות עברו למתחרות באפריל, באתר גלובס, 2 במאי 2016 גד פרץ, ‏גולן טלקום חתמה הסכם לשיתוף אתרים עם פרטנר, באתר גלובס, 6 באוקטובר 2013 גד פרץ, ‏סלקום וגולן טלקום חתמו על הסכם לאיחוד רשתות מלא, באתר גלובס, 25 במאי 2014 אמיתי זיו, גולן טלקום מצמצמת את פרישת האנטנות - בניגוד לתנאי הרישיון, באתר TheMarker‏, 2 בפברואר 2015 גד פרץ, ‏גורמים בשוק: גולן טלקום מכוונת לטלוויזיה ב-49 שקל בחודש, באתר גלובס, 27 במאי 2015 מירב קריסטל, גולן טלקום החלה בהרשמה ל"גולן בוקס" - ממיר טלוויזיה, אינטרנט וטלפון, באתר ynet, 15 ביוני 2015 אמיר טייג, כבר נרשמתם באתר? גולן טלקום מגייסת לקוחות לחבילת טלוויזיה, אינטרנט וטלפון, באתר TheMarker‏, 15 ביוני 2015 יאיר מור, ‏בקרוב: גולן טלקום תספק אינטרנט וטלוויזיה, באתר ‏מאקו‏, 1 ביוני 2014